Oleg Yakovlev bilan xayrlashuv marosimi bo‘lib o‘tdi

Rossiyaning “Ivanushki International” musiqiy jamoasi a’zosi, bir necha kun muqaddam vafot etgan Oleg Yakovlev bilan xayrlashuv marosimi bo‘lib o‘tdi. Bu haqda “MK.ru” yozmoqda.

Ma’lum bo‘lishicha, oxirgi yillarda Oleg Yakovlev ijod bilan shug‘ullanmagan, zararli illatlarga berilgan va ko‘plab hamkasblari bilan aloqalarni uzib yuborgan. Shu bois u bilan xayrlashish marosimiga ko‘pgina yulduzlar kelmasligi haqida yozilgan edi.
Shunga qaramay, voqealarni joyidan yoritgan jurnalistlarning yozishicha, u yerga ko‘plab mashhurlar tashrif buyurgan.
Xayrlashuv zaliga Yakovlevning “Ivanushki International” bo‘yicha guruhdoshlari — Andrey Grigoryev Appolonov, Kirill Andreyev rafiqasi va o‘g‘li bilan, guruh prodyuseri Igor Matviyenko, shuningdek, xonanda Katya Lel va teleboshlovchi Aleksandr Oleynikov kiritildi.

Eslatib o‘tamiz, Yakovlev dafn etilmadi, balki krematsiya qilindi.